IAM

IAM er en fransk rapgruppe fra Marseille. Den blev skabt i 1989 af Akhenaton (Philippe Fragione), Shurik'N, (Geoffroy Mussard), Freeman (Malek Brahimi), Kheops (Eric Mazel), Imhotep (Pascal Perez), og Kephren (François Mendy).

Navnet 
Udover den oplagte engelske oversættelse Jeg er, har gruppens navn, IAM, flere indforståede betydninger på både fransk og engelsk; Invasion Arrivée de Mars (Marseille), Imperial Afro-asiatic Men eller Indépendantistes Autonomes Marseillais, og desuden Italien – Algérien – Malgache .

Nuværende medlemmer i gruppen 
Gruppen består i dag af Akhenaton a.k.a. AKH a.k.a. Sentenza a.k.a. Chill, Shurik'N a.k.a. Jo l'Indien, Freeman le Roi a.k.a. Sultan a.k.a. Tuco, DJ Kheops, Imhotep og Kephren

Biografi 
Gruppen blev i første omgang skabt i 1984-85 under navnet Lively Crew, og bestod oprindeligt af to af gruppens nuværende medlemmer, rapperen Akhenaton og DJ’en Kheops. 

Det tredje medlem Shurik’n sluttede sig til gruppen i 1988. Gruppen skiftede kort tid efter navn til B Boys Stance. Dernæst komm i løbet af det følgende år Freeman, Imhotep og Kephren til, og gruppen skiftede navn til det nuværende "IAM". 

IAM udkom med deres første single med titlen Attentat (som blev fulgt op af Attentat 2). Kort efter blev singlen fulgt op af gruppens første album Concept. 

IAM blev derefter signet af Virgin Records og udgav pladen ... de la planète Mars i 1991, som hurtigt viste sig som kontroversiel, da højrefløjspartiet Front National omdøbte den til "De la planète meurtre" pga. den hårde kritik, gruppen rettede mod partiet.  

I 1993 udgav de Ombre est lumière med hitsinglen Je danse le mia. Singlen blev solgt i de dengang himmelstormende 600.000 eksemplarer, hvilket på daværende tidspunkt syntes utænkeligt for en hiphop-plade udenfor USA. Den lå nummer 1 på den franske Top 50 i otte uger i 1994, og lå på samme liste i over 9 måneder.

Men den største kommercielle succes for gruppen til dato var albummet L'école du micro d'argent, som blev udgivet i 1997. Den indbragte gruppen to priser ved prisoverrækkelsen Victoires de la Musique. Pladen solgte til guld på blot to dage, og endte med at sælge halvanden million eksemplarer både i Frankrig og i udlandet, hvilket gav den status af diamant-album. Dette album blev en reference til hele den senere franske hiphop-scene, og gav IAM et internationalt omdømme. 

Fraktionen Sunz of Man fra Wu-Tang Clan-familien medvirkede på albummet, og det gav genlyd på den anden side af Atlanten. 

Efter succesen med L'école du micro d'argent, begyndte IAM’s medlemmer at forfølge deres individuelle soloprojekter (Akhenaton havde allerede gjort det med albummet Métèque et Mat fra 1995): I 1998 udgav Shurik'N pladen Où je vis, mens Freeman sendte pladen L'Palais de Justice på gaden i 1999. 

Gruppens medlemmer arbejdede også med projekter udover musikken; eksempelvis medvirkede Akhenaton i 2000 i filmen Comme un aimant. Han udgav dernæst tre soloalbums, Sol Invictus (2001), Black Album (2004) og ikke mindst Soldats de Fortune (2006).

Gruppen udgav i 2003 endnu et album, Revoir un printemps, som dog ikke så stor en succes som det foregående album, omend de amerikanske kunstnere Method Man, Redman og Beyoncé også medvirker på albummet. Det efterfølgende år sendte IAM deres første opsamlingsplade på gaden, som indeholdt en række sange fra hele forløbet siden gruppens start, samt noget uudgivet materiale i form af sangen, Où va la vie?, som blev udgivet som single, og denne klarede sig efterfølgende godt på hitlisterne.

Discografi

Albums 

 1989 : Concept (cassette)

 1991 : ... de la planète Mars

 1993 : Ombre est lumière

 1997 : L'école du micro d'argent

 2003 : Revoir un printemps

 2007 : Saison 5
 2013 : Art Martians
 2013 : IAM

Soundtracks og B-sider 

 1997 : Ma 6-T va crack-er

 1998 : Taxi

 2000 : Taxi 2

 2000 : Comme un aimant

 2007 : Taxi 4

Opsamling / Live / Mixtapes 

 2004 : IAM – Anthologie 1991-2004

 2005 : IAM Live au Dôme de Marseille

 2005 : IAM Platinum

 2007 : IAM Mixtape Official
 2008 : Retour aux Pyramides
 2012 : Assassins Scribes
 2013 : Assassins Scribes 2

Maxier / singler 

 1991 : Red, Black and Green

 1992 : Tam Tam de l'Afrique

 1992 : Planète Mars

 1993 : Donne-moi le micro (ep)

 1994 : Je danse le mia

 1994 : Le Feu

 1995 : Une Femme Seule/Sachet Blanc

 1997 : La Saga

 1997 : L'empire du côté obscur

 1997 : L'école du micro d'argent

 1997 : Nés sous la même étoile

 1998 : Petit Frère

 1999 : Independenza

 2003 : Noble Art

 2003 : Nous 

 2003 : Revoir un printemps

 2004 : Stratégie d'un pion

 2005 : Où va la vie?

 2007 : Une autre brique dans le mur

 2007 : Ca vient de la rue

 2007 : Offishall

 2007 : Rap de droite 
 2013 : Les raisons de la colère 
 2013 : Spartiate Spirit 
 2013 : CQFD

DVD'er 

 2004 Au cœur d'IAM (Tilblivelsen af albummet Revoir un printemps), medfulgt af en CD

 2004 IAM Live au Dôme de Marseille : Video fra koncert i Marseille i 2004

Featuring 

I 1995 medvirkede IAM på rapperen Daddy Nutteas pladen La Haine, musiques inspirées du film.

Gruppens medlemmer ændrede deres synonymer i forbindelse med albummet Sad Hill af Kheops, hvor Akhénaton for en stund blev til Sentenza, Shurik'N tager navnet Joe l'Indien, og Freeman skiftede navn til Tuco. 

Titlen Sad Hill genoptog temaer fra filmen Den Gode, Den Onde og Den Grusomme af Sergio Leone. 	

I 1998 bad den franske filminstruktør Luc Besson IAM om at komponere soundtracket til filmen Taxi.

I 2000 samarbejdede IAM på ny med Luc Besson og udgav et soundtrack til filmen Taxi 2 med en masse endnu ukendte kunstnere samlet under ét alias; One Shot, som primært udgøres af navne som Nuttea, Disiz la peste, Jalane, Taîro, Vasquez Lusi, Faf Larage og K-Rhyme le Roi

Eksterne kilder og henvisninger 

Helenon, Veronique. "Africa on Their Mind: Rap, Blackness, and Citizenship in France". In The Vinyl Ain’t Final: Hip Hop and the Globalization of Black Popular Culture, ed. by Dipannita Basu and Sidney J. Lemelle, 151-66. London; Ann Arbor, MI: Pluto Press
Prevos, Andre J. M. "Postcolonial Popular Music in France: Rap Music and Hip-Hop Culture in the 1980s and 1990s." In Global Noise: Rap and Hip-Hop Outside the USA, 39-56. Middletown: Wesleyan University Press, 2001.
RFI Musique - - Biography - IAM
Swedenburg, Ted. "Islamic Hip-hop vs. Islamophobia." In Global Noise: Rap and Hip-Hop Outside the USA, 57-85. Middletown: Wesleyan University Press, 2001.
Swedenburg, Ted. "Islamic Hip-hop vs. Islamophobia." In Global Noise: Rap and Hip-Hop Outside the USA, 69. Middletown: Wesleyan University Press, 2001.
Gross, Joan, David McMurray, and Ted Swedenburg. "Arab Noise and Ramadan Nights: Rai, Rap, and Franco-Maghrebi Identities." Diaspora 3:1 (1994): 3-39. [Reprinted in The Anthropology of Globalization: A Reader, ed. by Jonathan Xavier and Renato Rosaldo, 1
"IAM." RFI Musique. April 2007. RFI Musique. 20 March 2008 <http://www.rfimusique.com/siteEn/biographie/biographie_6313.asp >.
Prevos, Andre J. M. "Islamic Hip-Hop versus Islamaphobia" In Global Noise: Rap and Hip-Hop Outside the USA, 57-85. Middletown: Wesleyan University Press, 2001.
"Hip hop Islam". Al-Ahram Weekly. 2005-07-07. Retrieved 2008-03-19.
"IAM discography". lescharts.com. Hung Medien. Retrieved 11 May 2013.
"IAM discography". ultratop.be/nl/. Hung Medien. Retrieved 11 May 2013.
"IAM discography". ultratop.be/fr/. Hung Medien. Retrieved 11 May 2013.
"IAM discography". hitparade.ch. Hung Medien. Retrieved 8 May 2013.

Hiphopgrupper fra Frankrig
Musikgrupper fra 1989